Да останат да работят само аптеките, бензиностанциите, банките и хранителните магазини. Това поиска тази вечер председателят на Националният оперативен щаб за борба с коронавируса ген.-майор Венцислав Мутафчийски. Причината е нарастналите с 30% нови случаи на заразени у нас.

Ген.-майор Венцислав Мутафчийски, началник на Националния оперативен щаб: Казах какво ще предложим - да останат да работят само хранителните магазини и аптеките. И бензиностанциите. Това е. Банките, разбира се. Остава да работи държавата с нейните държавни институции и - банките, застрахователните институции, това е.

Въпросът е за физическото оцеляване на населението на Европа и на сета и то в една особено чувствителна и беззащитна част от населението, каквито са възрастните хора, хората с хронични заболявания и с други придружаващи заболявания.

Към нас се задава една епидемия, която е с невиждана ярост досега в човешката история. Ние трябва да бъдем изключително отговорни към нас самите, към нашите близки, към нашите родители, към нашите приятели, към нашите колеги.

Предстоят ни времена на изпитания, които не са само икономически, ще се загубят човешки животи, и то на тези, които много обичаме. Тези,к оито са ни дали живота, тези, които са ни отгледали, тези, които са треперели за нас, когато сме били малки и са ни гледали как израстваме пред очите им. Тези, които се гордеят с нашите успехи. Не бива га ги разочароваме в нашето безхаберие.



​